hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Երևանի ընդհանուր իրավասության դատարանում այսօր շարունակվեց քննչական կոմիտեի Լոռու մարզային վարչության նախկին պետ Թաթուլ Շուշանյանի և նույն վարչության ՀԿԳ քննիչներ Արայիկ Ներսիսյանի ու Արտակ Հովհաննսիյանի գործով քննությունը:
Պաշտպան Հայկ Ալումյանը միջնորդություն ներկայացրեց Թաթուլ Շուշանյանի խափանման միջոց կալանքն այլընտրանքային խափանման միջոցով՝ պատգամավորական անձնական երաշխավորությամբ փոխարինելու մասին:
Միջնորդության հիմքում Ալումյանը մի քանի փաստարկ ներկայացրեց, շեշտելով՝ իր պաշտպանյալն այս պահին անօրինական կալանքի տակ է պահվում, քանի որ գործող կալանքն անժամկետ է նշանակված: Ըստ պաշտպանի, օրենքով սահմանված կարգով, կալանքն ընտրվում է երկամսյա ժամկետով.
«Անցել է բավականին ժամանակ, ինչն իրենից ենթադրում է, որ վերացել է գործով անցնող վկաների նկատմամբ ենթադրյալ ճնշում գործադրելու ռիսկը: Մեղադրանքի կողմի դատակոչած վկաների մեծ մասն արդեն իսկ հարցաքննվել են, ուստի պաշտպանյալիս ազատության մեջ հայտնվելը որևէ ազդեցություն չի ունենա վկաների վրա: Դատարանին խնդրում եմ պատրվակներ չփնտրել, եթե իրական պատճառ կա, որ գործով վկաների նկատմամբ հնարավոր է ճնշում գործադրվի կամ ահաբեկվեն նրանք, ապա դրա համար այլ գործիքակազմ կա՝ վկաների նկատմամբ կիրառել պաշտպանության միջոցներ:
Բացի վերոնշյալից, հաշվի առնենք, որ դատական գործընթացն արդեն վաղուց չի ընթանում ողջամիտ ժամկետներում, ուստի միջնորդում եմ խափանման միջոց կալանքը փոխարինել ՀՀ ԱԺ «Բարգավաճ Հայաստան» խմբակցության պատգամավորներ Գևորգ Պետրոսյանի և Արտյոմ Ծառուկյանի անձնական երաշխավորությունը»,- նշեց պաշտպան Ալումյանը:
Անձնական երաշխավորություն ներկայացնելով, պատգամավորները երաշխավորում էին, որ ամբաստանյալը, հայտնվելով ազատության մեջ, կդրսևորի պատշաճ վարքագիծը, վարույթն իրականացնող մարմնի կանչով կներկայանա դատական նիստերին և չի խոչընդոտի դատաքննության գործընթացին:
Միջնորդության վերաբերյալ դիրքորոշում հայտնեց հենց Շուշանյանը: Սկզբում նա ներկայացրեց իր կենսագրական տվյալները, նշելով, թե ինչպես է աստիճանաբար հասել ՔԿ Լոռու մարզային քննչական վարչության պետի պաշտոնին, ապա հայտարարեց՝ առաջադրված մեղադրանքը որևէ կապ չունի իր հետ, այն անհիմն է ու անհստակ, հիմնված է ենթադրությունների վրա, գործի որոշ հանգամանքներ հարմարեցված են համապատասխան պաշտոնատար անձանց ցանկություններին.
«Ես կաշառք չեմ ստացել, քննիչ Ներսիսյանին որևէ անօրեն ցուցում չեմ տվել: Այո՛, Կամո Փիրուզյանի սպանության գործով քննարկումներ են եղել իմ մասնակցությամբ, քննիչը ներկայացրել է քննության ընթացքը, ես էլ համաձայն եմ եղել, որ սպանությունը որակվի ՀՀ քրեական օրենսգրքի 104 հոդվածի 1-ին մասով՝ որպես «հասարակ» սպանություն՝ առանց ծանրացուցիչ հանգամանքի, տվյալ դեպքում՝ շատերի կյանքի համար վտանգավոր եղանակով կատարված լինելն է որպես ծանրացուցիչ հանգամանք դիտարկվում, ինչը հաստատող բավարար ապացույցներ ձեռք չէին բերվել»,- իր խոսքում նշեց Շուշանյանը:
Լոռու մարզային վարչության նախկին պետը հավելեց, որ մեղադրանք առաջադրվելու օրվանից դադարեցրել է զբաղեցնել պաշտոնը, սակայն մինչ օրս շարունակվում է արծարծվել այն միտքը, թե ազատության մեջ հայտնվելով ինքը կօգտագործի պաշտոնեական դիրքը և կազդի քննության ընթացքի վրա:
«Ես ամբողջ կյանքս ձգտել եմ պաշտոնի, իմացել եմ՝ դա լավ բան է, բայց հիմա իմ պաշտոնն իմ դեմ օգտագործվեց: Իմ անմեղության կանխավարկածն այսօր այնպես է ոտնահարված, այնպես են ինձ խայտառակել, որ իմ կողմից որևէ մեկի վրա ազդեցության մասին խոսելն այլևս իմաստ չունի»,–իր խոսքն ավարտեց ամբաստանյալը:
Մեղադրող դատախազ Հայկ Պետրոսյանը հրաժարվեց այսօր որևէ դիրքորոշում հայտնել, հայտարարելով, որ պետք է ծանոթանա պաշտպանական կողմի բերված փաստարկումների հետ: Ալումյանին վրդովեցրեց դատախազի հայտարարությունը: Նա նշեց, որ միջնորդության հիմքում եղած փաստերը ծավալուն չեն, ուստի հնարավոր է ընդամենը 10 րոպեում ծանոթանալ միջնորդությանը: Սակայն դատախազը կրկին ժամանակ խնդրեց դատարանից, ինչի հետևանքով էլ դատավորը նիստը հետաձգեց:
Դահլիճում ներկա պատգամավոր Գևորգ Պետրոսյանը, սակայն տեղում դժգոհեց դատավորի որոշումից՝ նշելով, որ դատախազությունը շատ լավ ծանոթ  է իրենց միջնորդությանը, քանի որ նմանատիպ միջնորդություն իրենք ներկայացրել էին նաև ավելի վաղ: Տուժողի իրավահաջորդի ներկայացուցիչ Լուսինե Սահակյանն էլ առարկեց նախագահողի գործողությունների դեմ՝ ասելով, որ դատական նիստը հետաձգվել է և դահլիճում ներկա անձն իրավունք չունի տեղից հայտարարություն անելու։
Դատարանը կրկին հայտարարեց, որ դատական նիստը հետաձգվում է և տեղի տալով պաշտպանական կողմին, հավելեց՝ միջնորդության քննությունը կշարունակվի հունիսի 25-ին:
Հշեցնենք, որ Թաթուլ Շուշանյանը մեղադրվում է 2017 թվականի հունիսի 13-ին Ալավերդիում սպանված Կամո Փիրուզյանի գործով կաշառք ստանալու և մարդասպանին՝ Վլադիմիր Դավթյանին, համեմատաբար մեղմ մեղադրանք առաջադրելու համար։ Իսկ ՀԿԳ քննիչները մեղադրվում են իրենց պաշտոնեական լիազորությունները շահադիտական, կամ այլ նպատակներով չարաշահելու համար: Շուշանյանը շուրջ մեկուկես տարի տևած գործի քննության ընթացքում արդեն իսկ երեք անգամ  կալանավորվել է:
Նախորդ նյութըՌոբերտ Քոչարյանի երկու դիմում ՍԴ-ն վարույթ է ընդունել
Հաջորդ նյութըԱրթուր Վարդանյանի նկատմամբ տարօրինակ հաշվեհարդար են իրականացնում
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Մարտական դիրքում հայտնաբերվել է զինծառայողի դի` հրազենային վիրավորումով
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.